Φριτς Φογκτ

Ο Φριτς Φογκτ (γερμανικά: Fritz Vogt) (17 Μαρτίου 1918 - 3 Απριλίου 1945) ήταν Γερμανός αξιωματικός στα Waffen-SS κατά τη διάρκεια του Β΄ Παγκοσμίου Πολέμου και τού απονεμήθηκε ο Σταυρός των Ιπποτών του Σιδηρού Σταυρού με φύλλα Δρυός. Σκοτώθηκε σε μάχη στις 3 Απριλίου 1945.

Πρώτα χρόνια 
Ο Φριτς Φογκτ γεννήθηκε το 1918 στο Μόναχο της Γερμανικής Αυτοκρατορίας και ήταν γιος αξιωματικού στον Βαυαρικό στρατό. Ο ίδιος αρχικά ανατράφηκε από τη μητέρα και τη γιαγιά του. Ως πεντάχρονος συνόδευσε τον πατέρα του στο Μόναχο σε εκδηλώσεις της οργάνωσης «Bund Oberland», η οποία απαγορεύτηκε στα τέλη του 1923 μετά την πορεία προς τη Φελντχερναλέ (Feldherrnhalle) κατά τη διάρκεια του ναζιστικού Πραξικοπήματος της μπιραρίας το 1923. Ο Φογκτ αργότερα έγινε μέλος της Νεολαίας του Χίτλερ.

Ο Φογκτ εντάχθηκε εθελοντικά στα SS τον Απρίλιο του 1935 και τοποθετήθηκε στο Σύνταγμα Γκερμάνια. Το 1938 επιλέχθηκε ως υποψήφιος αξιωματικός και στάλθηκε στη σχολή αξιωματικών των SS στο Μπράουνσβαϊγκ. Αφού ολοκλήρωσε την εκπαίδευση του προήχθη σε SS Untersturmführer (Ανθυπολοχαγός) στις 20 Απριλίου 1939 και τοποθετήθηκε στη 2η SS Μεραρχία Das Reich ως αρχηγός της διμοιρίας στο 2ο SS Τάγμα αναγνώρισης.

Β΄ Παγκόσμιος Πόλεμος 
Τον Σεπτέμβριο του 1939 συμμετείχε στην Πολωνική Εκστρατεία και το 1940 στη Μάχη της Γαλλίας. Στο διάστημα αυτό διακρίθηκε πολλές φορές ως αρχηγός της διμοιρίας. Στις 4 Σεπτεμβρίου 1940, προήχθη σε SS Obersturmführer (Υπολοχαγός) και του απονεμήθηκε ο Σταυρός του Ιππότη για την προστασία της γέφυρας του καναλιού Μάας-Βάαλ (Maas-Waal) κοντά στο Χάτερτ (Hattert) από το να καταστραφεί από τους Γάλλους. 

Με μόνο 30 άνδρες, η διμοιρία αναγνώρισης είχε δει τα εχθρικά στρατεύματα σε μέγεθος τάγματος. Ο Φογκτ και οι άνδρες του δεν δίστασαν και τούς επιτέθηκαν ταυτόχρονα από δύο διαφορετικές πλευρές. Έτσι περίπου 650 άντρες παρέδωσαν τα όπλα τους, περιτριγυρισμένοι από μόνο 30 Γερμανούς. Παρά το γεγονός ότι τραυματίστηκε, ο Φογκτ παρέμεινε στο σημείο έως ότου φθάσουν ενισχύσεις για να αναλάβουν τους κρατούμενους.

Κατά τη διάρκεια της εκστρατείας στα Βαλκάνια, ο Φογκτ ηγήθηκε του 2ο Λόχου του 2ου τάγματος αναγνώρισης των SS και κατά τη διάρκεια της γερμανικής εισβολής στη Σοβιετική Ένωση  συμμετείχε με τη 2η SS μεραρχία Πάντσερ «Das Reich». Αρρώστησε βαριά με τύφο και μετά την ανάρρωσή του τον Οκτώβριο του 1941 έγινε δάσκαλος και εκπαιδευτής στη σχολή αξιωματικών των SS στο Μπαντ Τελτς και από τον Φεβρουάριο του 1942 στο Λάουενμπουργκ.

Στις 19 Μαΐου 1943 προήχθη σε SS-Hauptsturmführer (Λοχαγός) και έπειτα υπηρέτησε για μικρό χρονικό διάστημα με τη 3η SS Μεραρχία «Νεκροκεφαλές». Στα τέλη Οκτωβρίου 1943 ανέλαβε τη θέση του διοικητή της 11ης SS μεραρχίας εθελοντών Πάντσερ γρεναδιέρων «Nordland» από το Λένινγκραντ, η οποία ανασυντάχθηκε στα τέλη Απριλίου 1944 αφού είχε υποστεί μεγάλες απώλειες. Το νεοσύστατο 23ο σύνταγμα Πάντσερ γρεναδιέρων μεταφέρθηκε στην Ουγγαρία στα τέλη του 1944 για να ενισχύσει την 5η SS μεραρχία Πάντσερ «Wiking».

Στις 30 Ιανουαρίου 1945, ο Φριτς Φογκτ προήχθη σε SS-Sturmbannführer (Ταγματάρχη) και διακρίθηκε στη μάχη τεθωρακισμένων κοντά στο Πέττεντ της Ουγγαρίας, όταν τα άρματα «Tiger II» ενός τάγματος τεθωρακισμένων επικράτησαν ηρωικά εναντίον μιας μεγάλης ανώτερης δύναμης των T-34 αρμάτων του Κόκκινου Στρατού. Την 1η Μαρτίου 1945, παρέδωσε το δημοφιλές τάγμα του στον SS-Sturmbannführer Μπαρτ και στις 16 Μαρτίου 1945 ανέλαβε τη θέση του Διοικητή του 5ου SS Τάγματος αναγνώρισης Πάντσερ. Τότε τού απονεμήθηκε ο Σταυρός των Ιπποτών του Σιδηρού Σταυρού με φύλλα Δρυός.

Θάνατος 
Μετά την αποτυχία της Επιχείρησης «Ξύπνημα της Άνοιξης» και την απομάκρυνση των γερμανικών δυνάμεων από την Βοuδαπέστη, το τμήμα συμμετείχε σε μάχη υποχώρησης προς τα ενδότερα του Ράιχ στις αρχές Απριλίου 1945. Στις 29 Μαρτίου 1945, ο Κόκκινος Στρατός διέσχισε τα σύνορα της Στυρίας κοντά στο Ρέχνιτς. Στα τέλη Μαρτίου 1945, ο Φογκτ τραυματίστηκε σοβαρά από ένα ρωσικό αεροσκάφος κατά τη διάρκεια αεροπορικής επιδρομής νοτιοανατολικά του Γκρατς και πέθανε στις 3 Απριλίου 1945 στον κύριο σταθμό ιατρικής βοήθειας στο Φέρστενφελντ.Είναι θαμμένος στο πολεμικό νεκροταφείο στο Γκρατς.

Παραπομπές 

Γερμανοί στρατιωτικοί
Μέλη των Waffen-SS
SS-Obersturmführer
SS-Sturmbannführer